CAIET DE SARCINI

Obiectul: “Lucrări de reparație, ventilare/condiționare și electrotehnice a blocului administrativ DIS, DUP din str. Petricani 19, mun. Chişinău, RM
(denumirea, adresa)

Autoritatea   contractantă   Inspectoratul General al  Poliţiei de Frontieră al MAI

1.Descriere generala
Clădirea administrativă reprezintă о clădire cu un nivel. Pentru însuşirea obiectului este prevăzută executarea reparației curentă a 7 birouri cu finisare interioară a încăperilor de serviciu, efectuarea reparația pardoselilor, executarea sistemului de ventilare și condiționare a aerului, reparația pereului cu hidroizolarea și termoizolarea pereților cu amenajarea terenului aferent. 

2. Materiale, compatibilități, reglementari tehnice si standarde utilizate
Toate materialele si produsele folosite la executarea lucrărilor trebuie sa corespunda cerințelor legii nr.721 din 02.02.96 privind calitate in construcții, normativelor compartimentelor A.02."Sistemul calității in construcții", A.03." Sistemul de certificare in construcții". Calitatea lucrărilor executate trebuie sa corespunda cerințelor, A.02. " Sistemul calității in construcții", A.08. "Executarea si recepția construcțiilor și conform normelor de executare si recepție a elementelor și lucrărilor de construcție în vigoare". Înlocuirea produselor și procedeelor prevăzute în proiect cu altele care îndeplinesc condițiile precizate numai pe baza soluțiilor stabilite de  investitor. Se supun obligatoriu verificării calității și recepționării lucrările ascunse. Executantul va stabili și prezenta grupului de lucru răspunderea tuturor participanților la procesul de producție (factori de răspundere, colaboratori, subcontractanți) în corespundere cu sistemul propriu de asigurare a calității adoptat cu prevederile legale in vigoare.

3. Mostre
Executantul v-a asigura, realiza, atesta și garanta calitatea construcției conform prevederilor legii nr.721 din 02.02.96 privind calitatea în construcții.
La toate materialele, utilajele si lucrările de construcție parametrii tehnice ale cărora diferă sau care nu sunt prevăzute de către producător, antreprenorul v-a prezenta probele necesare de laborator şi о cantitate de marfa necesara pentru aprecierea parametrilor tehnice la cererea autorității contractante. La toate materialele de beton monolit, mortar, vor fi prezentate certificatele de proba de laborator conform NCM F.01.03-2009, NCF.02.03-2005, NCM F.03.03-2004. Sudarea elementelor din metal se vor executa de către lucrători atestați confirmați prin certificate de borna. Toate probele vor fi efectuate de către laboratoare autorizate şi acreditate in modul stabilit conform NCM A.03.06-96. Asigurarea nivelului de calitate corespunzător exigentelor esențiale printr-un sistem propriu de calitate conceput şi realizat prin personal propriu, cu diriginte de șantier atestat.

4. Furnizarea, păstrarea, protecția materialelor şi a lucrărilor. Securitatea
construcțiilor și a terenurilor aferente
Furnizarea materialelor de construcții va fi efectuata de către antreprenor conform parametrilor tehnici stipulate în normele de construcţie, purtând răspundere de calitatea produselor, transportare, manipulare, depozitare și protecția lor. Amestecul din beton trebuie transportat, ambalat şi compactat la о temperatura nu mai joasa de 10°C. Conform Regulamentului de recepție a construcțiilor și instalațiilor aferente aprobat prin Hotărârea Guvernului nr.285 din 23.05.96 antreprenorul efectuează protecția și securitatea lucrărilor executate, construcțiilor și teritoriilor aferente în funcție de condițiile atmosferice până la desemnarea procesului verbal de recepție la terminarea lucrărilor. Executantul este obligat pentru supunerea la recepție numai a construcțiilor care corespund cerințelor de calitate și pentru care au predat investitorul documentele necesare și întocmirii cărții tehnice a construcției. Sesizarea în timp de 24 de ore a Inspecției de Stat în Construcții, în cazul producerii unor accidente tehnice în timpul execuției lucrărilor. În limitele terenului destinat construcției este situat un spațiu verde din arbori de conifer care necesita păstrare după posibilități.

5. Încercări, instrucțiuni, garanții ale furnizorilor, desene și scheme de execuție
Executarea încercărilor necesare a tuturor elementelor de construcții se efectuează conform normelor în vigoare, reglementărilor tehnice naționale specific fiecărui domeniu de lucrări si prescripțiilor tehnice fiind obligatorii pentru executare. În cazul care terminul de obținere a rezultatelor nu este scadent, se va verifica numai frecventa prescrisa pentru prelevarea probelor, urmând ca rezultatele să fie consemnate în Registrul pentru procesele verbale de verificare a calității lucrărilor ce devin ascunse(formular, anexa G) care face parte din cartea tehnică. Procesele verbale de verificare a calității lucrărilor ascunse și/sau în faze determinante la lucrările ce se executa prin subantrepriza se înregistrează în registrele antreprenorului de către primul. Responsabil de păstrarea, întocmirea și tinerea la zi a cărții tehnice este dirigintele de șantier atestat.

6. Remedierea viciilor ascunse și a defectelor
Executantul este obligat de-a soluționa neconformitățile, defectele și neconcordantele apărute în fazele de execuție, numai cu acordul investitorului. În toate cauzele, în care la verificarea unei lucrări ascunse și/sau în faze determinate se constata abateri peste limitele admise sau ne încadrarea în prevederile din documentele normative, urma a se proceda la remedieri, fiind strict interzis a se executa în continuare orice lucrare, care ar ascunde, prin acoperire sau înglobare, lucrarea defectuoasă în cauza sau care ar împiedica accesul la ea. Remedierile privitoare la abateri peste cele admisibile, care duce la nerespectarea exigentelor esențiale se vor putea efectua numai cu avizul în scris al investitorului. În aceste cazuri se va întocmi un plan de masuri cu termene pentru repunerea construcției în situația prevăzută: după executarea remedierilor se întocmește un nou proces verbal de verificare a calității lucrărilor ascunse și/sau în faze determinante, care se înregistrează conform dispozițiilor legale. Executantul este obligat sa execute remedierea pe proprie cheltuială a defectelor calitative apărute din vina lor atât în perioada de execuție, cât şi în perioada de garanție stabilita conform legislației.

7. Nivelul admis al zgomotului și al vibrațiilor
Mărimea nivelului admis al zgomotului şi vibrației pentru spații trebuie să corespundă proiectului de execuție, normelor şi prescripțiilor tehnice stabilite.

8. Cerințe privind montarea utilajelor și a instalațiilor
Amplasarea tuturor instalațiilor interioare, modul şi locul de fixare; protecția anticoroziva; materialele şi produsele utilizate trebuie sa corespunda normativelor tehnice in vigoare.

9. Lucrări de construcții aferente montării instalațiilor
Modalitatea şi tipurile lucrărilor de construcții aferente montării instalațiilor; tipurile de materiale; tolerantele admise; cerințele privind executarea acestor lucrări trebuie să corespundă, standardelor, normelor tehnice în vigoare.

10.Articole, produse si piese necesare instalațiilor
Furnizorul articolelor, produselor şi pieselor necesare instalațiilor; tipurile şi cantitatea sunt stipulate în caiet de sarcini, certificate în modul stabilit în Republica Moldova.
Tot echipamentul sau materialele indicate în caietul de sarcini pot fi înlocuite cu altele cu parametrii tehnico-economici asemănători sau mai performante.

11.Echipamentele, instalațiile, utilajele, sculele, instrumentele, dispozitivele si alte
obiecte necesare pentru executarea lucrărilor
Pentru respectarea strictă tehnologiilor de execuție și într-o abordare globala a lucrărilor de construcție se vor executa lucrări de organizare pe șantier care presupune:
-	împrejmuirea provizorie a amplasamentului si asigurarea accesului;
-	amenajare baraca pentru depozitarea utilajului pentru construcții, sculelor, crearea condițiilor necesare pentru muncitori etc;
- amenajarea   zonei   de   depozitare   provizorie   a   materialelor   și   produselor semifabricate;
- asigurarea provizorie cu utilități, inclusiv:
asigurarea pazei pe toata durata de construcții; Responsabilitatea pentru securitatea muncii, anti-incendiară și utilajului industrial periculos conform legislației în vigoare о poartă executantul lucrărilor de construcție până la finalizarea lor.

12. Definiții
Definițiile utilizate în caietul de sarcini corespund legislației, standardelor și normativelor tehnice în vigoare.

13. Cerințe privind calculul costului
Calcularea costului deviz - oferta se efectuează în baza listei cu cantitățile de lucrări parte integrantă a caietului de sarcini, conform NCM L.01. 01-2005 „Reguli de determinare a valorii obiectivelor de construcții", CP L.01.01-2001 „Instrucțiuni privind întocmirea devizelor pentru lucrările de construcții-montaj prin metoda de resurse", CP L.01.03-2000 „Instrucțiuni cu privire la calcularea cheltuielilor de regie la determinarea valorii obiectivelor", CP L.01.05-2001 „Instrucțiuni privind determinarea valorii beneficiului de deviz la formarea preturilor la producția de construcții" . Totodată având în vedere finanțarea obiectului dat din contul bugetului public național normativele cheltuielilor de regie, beneficiul de deviz, cheltuielile pentru transportarea materialelor și salariul mediu pe ramura pentru muncitori-constructori nu poate fi mai mare decât cel stabilit de Ministerul Construcțiilor si Dezvoltării Regionale prin coordonare cu Ministerul Finanțelor. 

14. Pentru buna execuție a lucrărilor la Sistemul de ventilare si condiționare a aerului a blocului administrativ DIS si DUP al Inspectoratului General al Politiei de Frontiera  al MAI, recomandăm operatorilor economici să se prezinte la adresa Inspectoratului str. Petricani 19, mun. Chișinău, pentru a studierea Proiectului de execuție a lucrărilor.

15. La ofertă urmează a fi anexate obligatoriu devizele de cheltuieli elaborate în programul Winsmeta  2000 formularele dezvăluite nr.7; nr.3 şi nr.5.